b'\n_START_ARTICLE_\n\xc5\xa0koda Octavia (1959)\n_START_PARAGRAPH_\n\xc5\xa0koda Octavia oli t\xc5\xa1ekkoslovakialaisen AZNP:n keskiluokan perheauto, jota valmistettiin vuosina 1959\xe2\x80\x931964. Uusi samanniminen malli esiteltiin vuonna 1996.\n_START_SECTION_\n\xc5\xa0koda Octavia (1959\xe2\x80\x931964)\n_START_PARAGRAPH_\nTekniikaltaan \xc5\xa0koda 440/445:een perustuvaa Octaviaa valmistettiin Mlad\xc3\xa1 Boleslavin tehtaalla nelj\xc3\xa4ll\xc3\xa4 eri moottorivaihtoehdolla sek\xc3\xa4 sedanina vuodesta 1959 ett\xc3\xa4 farmarimallina vuodesta 1961. Sedania valmistettiin vuoteen 1964 jolloin se korvattiin malleilla \xc5\xa0koda 1000/1100MB. Farmarimallin valmistus lopetettiin 1971. Octaviasta oli my\xc3\xb6s niin sanottu urheilumalli Octavia TouringSport (1 089 cm\xc2\xb3) sek\xc3\xa4 TS1200 (1 221 cm\xc2\xb3). Molemmat mallit oli varustettu kahdella kaasuttimella, erikoiskannella, nokka-akselilla, m\xc3\xa4nnill\xc3\xa4 ja j\xc3\xa4\xc3\xa4hdytetyll\xc3\xa4 \xc3\xb6ljypohjalla. TS-malleja k\xc3\xa4ytettiin kilpailuissa, joissa muun muassa Esko Kein\xc3\xa4nen ja Rainer Eklund loivat mainetta lent\xc3\xa4ville suomalaisille.'